2025. január 30.

Újabb gyártástechnológiával bővül a környei gyár

**A Henkel Adhesive Technologies környei ragasztógyárában ünnepélyes keretek között avatták fel az új extruder gyártósort és üzemterületet. Az eseményen jelen volt Szijjártó Péter külgazdasági és külügyminiszter is.**

A Környére telepített új gyártástechnológia egy innovatív megoldást kínál a termoplasztikus olvadékragasztók előállítására. A Henkel a magyarországi gyárából Európa összes országába szállít ragasztóanyagokat ipari partnerek számára. A gépek, berendezések és a hozzá kapcsolódó épületinfrastruktúra együttes beruházási értéke elérte a 30 millió eurót.

A Henkel Magyarország Kft. közép-kelet-európai régió első Henkel-vállalataként 1987 óta van jelen a hazai piacon. A vállalat márkáival és technológiáival két üzleti területen – Adhesive Technologies, Consumer Brands – működik sikeresen közel négy évtizede. A Henkel világszerte piacvezető a ragasztók, tömítőanyagok és funkcionális bevonatok terén, így a környei multitechnológiás ragasztógyárnak is jelentős szerepe van.

Szijjártó Péter beszédében kifejtette, hogy a német vállalatok évtizedek óta kulcsszerepet játszanak a magyar gazdaság teljesítményében. Emellett kiemelte, hogy a már 38 éve jelen lévő Henkel Magyarországnak a társadalmi felelősségvállalása is példaértékű, az elmúlt időszakban több mint ötszáz jótékonysági projektet valósítottak meg.

„A Henkel hosszú távon elkötelezett Magyarország mellett. A döntés, hogy a vállalat mely országban fektet be mindig egy alapos belső elemzés végeredménye, és melyhez a magyar kormány által teremtett üzleti környezet is fontos szempont. Az új extruder beruházás a környei üzem gyártástechnológiájának bővítésére és kapacitásának növelésére szolgál” – mondta   
Dr. Fábián Ágnes, ügyvezető igazgató.

„A Környén újonnan telepített extrudáló technológiával működő gyártás a hőre lágyuló, olvadó ragasztók előállításának innovatív és rendkívül hatékony módja, amely Európában egyedülálló a Henkelnél” – tette hozzá Hélène Cazier, Global Head of Operations Henkel Adhesives.

Az extruderrel gyártott termoplasztikus olvadék ragasztók széles körben használatosak különböző ipari alkalmazásoknál, ahol a nagy mennyiségű ragasztóanyag gyors és pontos felvitele szükséges. A ragasztó granulátumok felhasználás során hő hatására megolvadnak, majd kihűlés után gyorsan megszilárdulnak, ezzel erős, megbízható kötést biztosítva. A környei gyár új extruderén gyártott ragasztóanyagait elsősorban bútorok gyártásához, különösen a fa és műanyag alkatrészek szilárd rögzítésénél fogják felhasználni.

A Környei Ipari parkban lévő Henkel Adhesive Technologies multitechnológiás gyár egyidejűleg több iparág számára gyárt ragasztókat, így komplexitás tekintetében egyedülálló Európában és a világon is az első három Henkel gyár között tartják számon. Több, mint 45 ország lakossági, szakipari és ipari piacaira gyárt ragasztótermékeket. Az újonnan telepített extruder gyártás mellett a gyárban további három gyártástechnológia működik. A vizes bázisú technológia területén diszperziós, szintetikus termékek, melyeket címke és papír ragasztáshoz használja az élelmiszeripar és lamináláshoz a papíripar, valamint padló- és faipari ragasztók készülnek. A Hot-melt technológia gyártósorainál előállított ragasztókat pelenkák, egészségügyi, kórházi termékek összeállításához alkalmazzák, valamint az élelmiszeripar egyes csomagolási folyamataiban és a címke ragasztásánál használják. Mindemellett a TIM (thermal interface materials) folyékony réskitöltő technológia termékei páratlan termikus és mechanikai teljesítményt nyújtanak, miközben gyakorlatilag nulla feszültséget okoznak az elektronikus alkatrészeken az összeszerelés során. Ezeknek a termékeknek a felhasználási területe elsődlegesen az elektronikai-, és az autóipar.

A Henkelről

A Henkel márkáival, innovációival és technológiáival világszerte piacvezető az ipari és fogyasztói termékek területén. Az Adhesive Technologies üzletágával a Henkel globális vezető a ragasztók, tömítőanyagok és funkcionális bevonatok piacán. A Consumer Brands üzletága révén a vállalat számos piacon és kategóriában világelső, különösen a mosó- és háztartási tisztítószerek, valamint a hajápolás terén. A cég három legerősebb márkája a Loctite, a Persil és a Schwarzkopf. A 2023-as pénzügyi évben a Henkel több, mint 21,5 milliárd euró árbevételt és mintegy 2,6 milliárd euró korrigált üzemi eredményt ért el. A Henkel elsőbbségi részvényeit a német DAX tőzsdeindexben jegyzik. A Henkelnél a fenntarthatóságnak nagy hagyománya van, a vállalat világos fenntarthatósági stratégiát követ meghatározott célokkal. A Henkelt 1876-ban alapították, és ma világszerte közel 48 000 munkatársa sokszínű csapatot alkot, akiket az erős vállalati kultúra, a közös értékek és a „Pioneers at heart for the good of generations“ vállalati cél köt össze. További információ: www.henkel.com; [www.henkel.hu](http://www.henkel.hu).

**Kapcsolat:**

**Henkel Magyarország Kft.**

Vállalati kommunikáció

Lambert Petra

Tel. (1) 372-5555

Email: [vallalati.kommunikacio@henkel.com](mailto:vallalati.kommunikacio@henkel.com)